Elever fra hele Nordjylland deltager i kampagnen. 
I morgen kl. 15 vil eleverne begynde aktiviteterne på gågaden i Aalborg ved McDonalds.

Elevernes kampagnedag tager udgangspunkt i den kampagne Landssammenslutningen af Handelsskoleelever (LH) har iværksæt her til foråret under navnet forglem-os-ej. Kampagnen har fundet symbolik i forglem-mig-ej blomsten og skal få politikerne til at huske handelsskolerne næste gang der forhandles finanslov. I Aalborg vil der derfor blive uddelt forglem-mig-ej blomster til de forbipasserende så de også får fokus på forholdene og de manglende penge, der vil blive sat sløjfer på folks fingre så de husker os. Der vil også blive samlet underskrifter ind, som vil indgå i en national underskriftindsamling der netop nu er i gang, og som skal vise politikerne at det er hele Danmark der står bag vores kampagne. Der vil være postkort, bannere og plakater som vil give det visuelle aspekt til kampagnedagen. Postkortene og plakaterne er tegninger, som på en sjov og humoristisk måde sætter fokus på vores skoleforhold. Med disse events vil eleverne altså lave kampagne på en alternativ og anderledes måde i forhold til hvad man plejer at gøre.